钦定古今图书集成/历象汇编/庶征典/第160卷 > 《管窥辑要》 > 《器皿占》
## 钦定古今图书集成/历象汇编/庶征典/第160卷 > 《管窥辑要》 > 《器皿占》

车自鸣，有争𩰚死，伤国君；车无故自奔走，不出三年，
死亡。臣下《同占》。

仪仗生花，主者死亡。

鼎，震，国亡。鼎出见于地，不出三年，有夺国禅位。
钟自鸣，国君凶。《潜潭巴》曰：“兵动。”一曰：钟磬自鸣，庶雄
作乱，兵起，不出三年。

“鼓自鸣，库兵动。”《天镜占》曰：“鼓忽自鸣，敌兵来攻。一曰：
鼓自鸣，下人将叛；一曰：邑有寇邑。鼓自鸣，其邑亡。钟
出见于地，不出三年，有夺国禅位。”

灶釜鸣，不出一年有丧，家国同。
灶中无火而烟，家长死。灶中自无火，自火夜蚀者，其
家破。

炊釜生花家长死。

甑鸣而破，口舌刑伤，六十日至。甑于釜中忽翻身，男
女分，口舌死亡。子日六畜死，丑日富贵，寅日大凶，卯
日大凶，辰日大吉，巳日婚吉，午日官事散，未日大凶，
申日行人至，酉日行人到，戌日富贵，亥日吉昌。又宜
以四时六情占之。

臼中出水。《京房占》曰：“水忽出臼，其地有大水。”

君床无故自动，宜徙宫。将军坐床自动，军中兵乱。床
忽自动，其人不死，则徙床自鸣，有死丧；平居床帐，不风自动，有远行；不则下人有谋；将军帐
幕，不风而自动飘扬，兵亡众散。帐幕床席，无故自有
血污，必有兵刃之厄。

帐动床鸣，子日小口惊恐，女人卒暴口舌，丑日妇女
口舌，寅日争竞失财，卯日大灾，辰日悲愁，巳日女子
口舌刑伤，午日口舌失财，未日宅长病失六畜，申日
夫妻相离，酉日口舌血光，戌日亥日伤损，孕妇
桌凳自鸣，有火盗，有死丧。

《枕函自别》，夫妻分别。

《厨柜》白光或鸣，有死丧官讼。

箱笼有光，夫妻离别。

饮食器皿无故自亡，国君失位，人臣失职，庶人死。无
故自动，其人有大忧。

食器忽自鸣，有争𩰚死丧。食器忽自有血，宜弃之。
将食而匙箸自动者，下谋上。

酒醋酱瓮自鸣破者，其家破。

“祭器忽自亡”，不见。“人君失国土，士庶人家亡。”